**Ձինտրա Կլետնեցե** (լատիշ․՝ Dzintra Klētniece, օրիորդական ազգանունը «Գրիկե», փետրվարի 17, 1946(1946-02-17), Ռիգայի շրջան, Լատվիական ԽՍՀ, ԽՍՀՄ - դեկտեմբերի 14, 2016(2016-12-14), Լատվիա), խորհրդային ժամանակաշրջանի լատվիացի դերասանուհի, թատերական գործիչ։

Կենսագրություն
--------------

Ծնվել է 1946 թվականի փետրվարի 17-ին, Ռիժկի գավառում։ 1970 թվականին ավարտել է Լատվիայի Յազեպ Վիտոլի անվան երաժշտական ակադեմիայի թատերական ֆակուլտետը։ Դերասան և ռեժիսոր Նաուրիս Կլետնիեկսի (1938—2010) կինն է, աղջիկը՝ Քրիստինեն (1979), նույնպես դերասանուհի է։

Կյանքի վերջին տարիներին Ձինտրա Կլետնեցեն ծանր հիվանդացել է։ Մահացել է 2016 թվականի դեկտեմբերի 14-ին։

Գործունեություն
---------------

1970 թվականից 1975 թվականներին եղել է Վալմիերայի դրամատիկական թատրոնի դերասանուհի։ Այնտեղ նա Շեքսպիրի «Համլետ» և «Երիտասարդ տանտիրուհի Նիսկավուորի» պիեսներում մարմնավորել է գլխավոր դերեր։ 1974 թվականից Լատվիայի թատերական միության անդամ է։
1975 թվականից մինչև 1991 թվականներին եղել է Լիեպայայի դրամատիկական թատրոնի դերասանուհի (այդ թատրոնում աշխատել է նաև նրա ամուսին Նաուրիս Կլետնիեկսին)։ 
Ձինտրա Կլետնեցեի աստեղային ժամը սկսվում է 1970-ականների վերջին և 80-ականների սկզբին։ Այդ ժամանակաշրջանում նա խաղում էր հանրաճանաչ այնպիսի պիեսներում, ինչպիսիք են «Խաղում ենք Ստրինդբերգին» (Ալիսա, Ֆրիդրիխ Դյուրենմաթ), «Երջանկության սենյակը» և «Վասսա Ժելեզնովա» (Մաքսիմ Գորկու պիեսը)։

1992 թվականին տեղափոխվել է աշխատելու Դաուգավպիլս։ Երկու տարի աշխատել է Դաուգավպիլսի դրամատիկական թատրոնում։ 1995 թվականից 1997 թվականներին «Կաբատա» թատրոնում աշխատել է որպես ռեժիսոր և դերասանուհի։

1997 թվականին որպես ռեժիսոր բեմադրում է Լ.Կուրգենի մոնոներկայացումը։ 1998 թվականին ներկայացումը ճանաչում է գտնում Մինսկի միջազգային փառատոնի ժամանակ։ 1999 թվականին ներկայացումը հաջողությամբ ցուցադրվում է Սանկտ-Պետերբուրգում, Մոսկվայում և Քիլում։

1996 թվականին կազմակերպում է «Ābols no ābeles» համերգը, 2003 թվականից համակարգում է «Zvaigzne» փառատոնը։

Ֆիլմագրություն
--------------

* Այս արտասովոր լուսնի լույսը (1987)
* Մատնաչափիկ տղան (1985)
* Իմ ընտանիքը (ՀՍ, 1982)

Ծանոթագրություններ
------------------

1. ↑  Vāveris Guntis (2017)։ «Studentu atturības organizācijas kā jaunu tradīciju ieviesējas Latvijas Universitātē 20. gadsimta 20.–30. gados»։ *Latvijas Universitātes Žurnāls. Vēsture* **3**: 39–58։ ISSN 2500-9621։ doi:10.22364/luzv.3.2017.04
2. ↑  *Teātris un kino : biogrāfijās*։ Niedra, Māra.։ Rīga: Preses nams։ 1999-<2002>։ ISBN 9984-00-331-0։ OCLC 43674999
3. ↑  Dzintra Klētniece nosvin 70. jubileju un aiziet mūžībā
4. ↑  *Desmit, Alexandre Louis Benjamin*։ Benezit Dictionary of Artists։ Oxford University Press։ 2011-10-31
5. ↑  Биография на сайте Огрской библиотеки
6. ↑  Janickas Robertas (2013)։ *Mechatroninių pavarų parametrų identifikavimas realiuoju laiku*։ Vilnius, Lithuania: Vilnius Gediminas Technical University։ ISBN 978-609-457-577-8

Գրականություն
-------------

* Teātris un kino biogrāfijās. 2.[sēj.]. Rīga : Pils, 2002. 91.-92. lpp.

Արտաքին հղումներ
----------------

* Биография на сайте Валмиерского драмтеатра

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |
|  |
| Չափորոշչային վերահսկողություն | VIAF: 19145424170686791080 · WorldCat VIAF: 19145424170686791080 |

 |